กรุงศรีสำรอง8พันล้านรับปีใหม่
แบงก์กรุงศรีฯ สั่งสำรองเงินสด 8 พันล้านบาท รับลูกค้าประชาชนใช้จ่ายช่วงเทศกาลปีใหม่
20 ธ.ค. 2555

แบงก์กรุงศรีฯ สั่งสำรองเงินสด 8 พันล้านบาท รับลูกค้าประชาชนใช้จ่ายช่วงเทศกาลปีใหม่
ธนาคารกรุงศรีอยุธยา รายงานว่า ได้สำรองเงินสดเพื่อรองรับการเบิกถอนเงินของลูกค้าและประชาชนผ่านเครื่องกรุงศรีเอทีเอ็มและสาขาของธนาคารทั่วประเทศ ในช่วงเทศกาลส่งท้ายปีเก่าต้อนรับปีใหม่รวม 8,000 ล้านบาท โดยแบ่งเป็นเงินสดสำรองสำหรับบริการผ่านเครื่องกรุงศรีเอทีเอ็ม จำนวน  5,400  ล้านบาท และผ่านสาขาของธนาคารจำนวน  2,600  ล้านบาท  โดยเพิ่มขึ้นจากปี 2554 ประมาณ  1,000  ล้านบาท ตามจำนวนสาขาและเครื่องกรุงศรีเอทีเอ็มที่เพิ่มขึ้น โดยปัจจุบันธนาคารมีสาขาจำนวน 602  สาขา และเครื่องกรุงศรีเอทีเอ็มจำนวน  3,896 เครื่องทั่วประเทศ